উপহার ফিরিয়ে দিয়েছে স্ত্রী, রাগে ২৭ লাখ টাকার গাড়ি ফেলে দিল স্বামী

ওয়েব ডেস্ক: স্বামী-স্ত্রীর মধ্যে মান-অভিমান নতুন কিছু নয়। তবে রাশিয়ার (Russia) এক ঘটনা নজিরবিহীন। স্ত্রীকে খুশি করতে তিনি লক্ষ লক্ষ টাকা খরচ করে বিলাসবহুল গাড়ি উপহার (Gift) দিয়েছিলেন। কিন্তু স্ত্রী সেই উপহার গ্রহণ না করায় হতাশ হয়ে পড়েন স্বামী। শেষমেশ, দামি সেই গাড়িটি তিনি ফেলে দেন আবর্জনার স্তূপে!

সম্প্রতি সমাজমাধ্যমে ছড়িয়ে পড়া এক ছবিতে দেখা গেছে, একটি পোর্শে (Porsche) গাড়ি লাল রিবনে মোড়ানো অবস্থায় বিশালাকার এক ডাস্টবিনের (Dustbin) মধ্যে পড়ে আছে। ‘আরটি’ নামের এক এক্স অ্যাকাউন্ট থেকে পোস্ট করা এই ছবিতে দাবি করা হয়েছে, ঘটনাটি মস্কোর।

আরও পড়ুন: স্কুল ছেড়ে গ্যারাজ, ‘মেকানিক’ ময়েন্দের গল্প হার মানাবে সিনেমাকেও

সামাজিক মাধ্যমের এই পোস্টে বলা হয়েছে, দম্পতির মধ্যে কিছুদিন ধরেই মতানৈক্য চলছিল। সম্পর্ক স্বাভাবিক করার জন্য প্রেম দিবসে স্ত্রীকে পোর্শে গাড়ি উপহার দেন তরুণ। কিন্তু স্ত্রী সেই উপহার ফিরিয়ে দিলে, হতাশাগ্রস্ত স্বামী সেটিকে ফেলে দেওয়ার সিদ্ধান্ত নেন। উল্লেখযোগ্য বিষয় হল, ভারতীয় মুদ্রায় এই গাড়িটির দাম প্রায় ২৭ লক্ষ টাকা।

Russian man throws away Porsche Macan after his loved one rejected it as a present for the Valentine’s Day pic.twitter.com/F4EHguIgNE

— RT (@RT_com) February 26, 2025

ডাস্টবিনে থাকা এই পোর্শে গাড়ির ছবিটি দেখে কেউ বিস্মিত হয়েছেন, কেউ আবার হাস্যরসাত্মক মন্তব্য করেছেন। একজন লিখেছেন, “এভাবে লক্ষ লক্ষ টাকা জঞ্জালের পাত্রে ফেলে দেওয়া সত্যিই অবিশ্বাস্য!” আরেকজনের মত, “এটি হয়তো কোনো নেটপ্রভাবীর কৌশল, বাস্তবে এমন কিছু ঘটেছে বলে মনে হয় না।” এই ঘটনা সত্যিই ঘটেছে, নাকি এটি নিছক সামাজিক মাধ্যমের বিভ্রান্তিমূলক কন্টেন্ট, তা নিয়ে এখনও বিতর্ক চলছে।